24. november 2020 Nr. 1677

Danskisut innuttaassuseqarneq pillugu inatsisip allannguutaasa

Kalaallit Nunaanni atuutilersinneqarnerat pillugu peqqussut

UAGUT MARGRETHE AAPPAAT, Guutip Saammaassineratigut Danmarkip Dronningia, uppernarsarparput:

Danskisut innuttaassuseqarneq (inunngornermi il.il. danskisut innuttaassuseqa-lersarneq) pillugu inatsisip allannguutaa pillugu inatsit nr. 729, 25 juni 2014-imeersumi § 3[[1]](#footnote-1), danskisut innuttaassuseqarneq (inuusuttut Danmarkimi inunngorsimasut alliartorsimasullu il.il.) danskisut innuttaassuseqalersarnerat pillugu inatsimmi nr. 730, 25. juni 2014-imeersumi § 3[[2]](#footnote-2), danskisut innuttaas-suseqarneq (naalagaaffimmi marloriaammik innuttaassuuseqarnerup akuerine-qartarnera aamma danskisut innuuttaassuseqarneq pillugu sulianut akitsuummik akiliuteqartarneq pillugu inatsisip allannguutaa pillugu inatsimmi nr. 1496-imi, 23. december 2014-imeersumi § 5[[3]](#footnote-3), qitornavissianngortitsisarneq pillugu inatsisip, angajoqqaat akisussaassuseqarnerat pillugu inatsisip aamma danskisut innut-taassuseqarneq pillugu (inooqatigiit ataatsimoorlutik qitornavissiartaarsinnaa-nerat) inatsisip allannguutai pillugit inatsimmi nr. 1525, 27. december 2014-imeersumi § 5[[4]](#footnote-4), danskisut innuttaassuseqalersarneq (nunami allami inunngor-simasut naalagaaffimmi allami il.il. danskisut innuttaassuseqalernissamik qinnu-teqaateqarneranni pinngitsoorani digitaliusumik imminut sullinnissamut ikaarsaa-riartarneq) pillugu inatsimmi nr. 534, 29. april 2015-imeersumi § 3[[5]](#footnote-5), aamma danskisut innuttaassuseqalersarneq (meeqqat inuttut tulliusutut (saniatigut) danskisut innuttaassuseqalersarneranni il.il. angajoqqaatut oqartussaassusillit akuersissuteqartarnissaannik allannguisarnissaannillu piumasaqaat) pillugu inat-simmi nr. 1562, 13. december 2016-imeersumi § 4[[6]](#footnote-6) naapertorlugit, aalajanger-sarneqarpoq:

**§ 1**

Danskisut innuttaassuseqarneq pillugu inatsimmi, tak. danskisut innuttaassu-seqarneq pillugu inatsit pillugu inatsimmik nalunaarut nr. 422 , 7. juni 2004-imeersoq, makku allannguutigitinneqassapput:

**1.** *§ 1, imm. 1, oqaaseqatigiinni siullerni,* »imaluunniit anaanaasoq« imaalillugu allanngortinneqassaaq: », anaanaasoq imaluunniit anaanaaqataasoq«, aamma *oqaaseqatigiit aappaat* atorunnaarsinneqarpoq.

**2.** *§ 2 a, imm. 1-imi*, »aappariit« kingorna ivertinneqassaaq: »imaluunniit aappariit inooqatigiittut«, »aappariit« kingorna ivertinneqassaaq: »imaluunniit inooqa-tigiittut arlaat ataaseq«, aamma »katissimangitsoq« imaalillugu allanngortin-neqasaaq: »kisimiittoq«.

**3.** *§ 4 A, imm. 3*, atorunnaarsinneqarpoq.

Kingorna imm. 4, imm. 3-nngussaaq.

**4.** *§ 4 A, imm. 1*, atorunnaarsinneqarpoq.

Kingorna imm. 2 aamma 3, imm. 1 aamma 2-nngussapput.

**5.** *§ 5, imm. 2*, atorunnaarsinneqarpoq.

**6.** *§ 5-imi* oqaaseqatigiit aappaata kingorna ivertinneqassaaq:

»Meeraq angajoqqaajusunit ataatsimut oqartussaaffigineqarpat, angajoqqaatut oqartussaasup aappaata akueralugu nalunaarutigissavaa, meeraq peqatigalugu innuttaassuseqalissasoq.«

**7.** *§ 6, imm. 2-imi*, »§ 5, imm. 1« imaalillugu allanngortinneqassaaq: »§ 5«.

**8.** *§ 6-imi imm. 3-tut* ivertinneqassaaq:

»*Imm. 3.* Imm. 2-mi aalajangersagaq atorneqassanngilaq, meeraq, uani meeraq qitornavissiaasoq, inatsit aqqutigalugu angajoqqaajusup nunami allami inunngor-simasup naalagaaffimmi innuttaassuseqalerneranit ilaatinneqassanngilaq.«

**9.** *§ 7* atorunnaarsinneqarpoq.

**10.** *§ 12, imm. 1, oqaaseqatigiit siulliit,* imatut oqaasertaqassapput:

»Qinnuteqaateqartut 18-inik ukioqalereersimasut nunami allami inunngorsimasut naalagaaffimmi allami innuttaassuseqalersitaanikkut danskisut innuttaassuseqa-lernissamik qinnuteqaatip tunniunnerani, aamma danskisut innuttaassuseqarneq pillugu uppernarsaatitaarnissamik imaluunniit danskisut innuttaassuseqarnerup attatiinnarneqarnissaa pillugu qinnuteqaatip tunniunnerani akitsuut 1.200 kr. akilerneqassaaq.«

**11**. *§ 12, imm. 1-imi,* oqaaseqatigiit siulliit kingorna ivertinneqassaaq.:

»Danskisut innuttaassuseqalerneq pillugu nalunaarutip tunniunnerani akitsuut 1.100 kr. akilerneqassaaq.«

**12.** *§ 12, imm. 1, oqaaseqatigiit pingajuat*, atorunnaarsinneqarpoq, taarsiullugulu ivertinneqassaaq:

»Meeqqat, danskisut innuttaassuseqarneq pillugu angajoqqaat nalunaarutaanni imaluunniit qinnuteqaataanni ilanngunneqarsimanngitsut, akitsuummik akiliisin-neqartassanngillat, tak. § 5 aamma § 6, imm. 2. nunami allami inunngorsimasut naalagaaffimmi allami innuttaassuseqalernissamik qinnuteqaammut taamallaat ataasiarluni akiliisoqartassaaq, danskisut innuttaassuseqalernermik uppernarsaa-titaarnissaq pillugu qinnuteqaammut ataasiarluni, danskisut innuttaassuseqar-nerup attatiinnarneqarnissaa pillugu qinnuteqaammut ataasiarluni aamma danski-sut innuttaassuseqarneq pillugu nalunaarutip tunniunneqarneranut ataasiarluni. Qinnuteqaateqartoq aamma nalunaaruteqartoq pisussaapput uppernarsassallugu siusinnerusukkut akitsuutaasinnaasut akilerneqarsimasut. Akitsuutit utertillugit akilerneqassanngillat, qinnuteqaateqartoq akuerisaanngippat, imaluunniit nalu-naarut itigartitsissutigineqarpat.«

**13.** *§ 12-imi* *imm. 6-8-tut* ivertinneqqassapput:

»*Imm. 6.* Danskisut innuttaassuseqarneq pillugu suliap suliarinissaanut atugas-satut nunat allamiut allagaataasa nutsernissaannut aningaasartuutit suliami pineqartup akiligassarai.

*Imm. 7.* Danskisut innuttaassuseqarneq pillugu suliap suliarinissaanut atugassatut suliami pineqartoq inullu alla ilagisariinnermik pineqartup paasissutissiiffigisaa, danskisut innuttaassuseqarnerup imaluunniit danskisut innuttaassuseqarnerup angunissaata eqqortuuneranik tunngavissiisoq, ilagisariiussutsip aalajangernissaa siunertaralugu dna-mik misissuinermut peqataassapput, tamanna allatut iliorluni naammattumik uppernarsaaserneqarsimanngitsutut isigineqarpat. Dna-mik misis-suinermut aningaasartuutit danskisut innuttaassuseqarnermik suliami pineqartup akilissavai.

*Imm. 8.* Danskisut innuttaassuseqarneq pillugu suliap suliarinerani atugassamik dna-mik misissuinissami periaasissaq pillugu malittarisassat erseqqinnerusut Allamiunut Akulerutsitaanermullu ministerip aalajangersarsinnaavai.«

**14.** *§ 12-imi imm. 9-tut* ivertinneqassaaq:

»*Imm. 9.* Nunami allami inunngorsimasup danskisut innuttaassuseqalernissaq pillugu qinnuteqaateqartup politiinit killisiorneqarnissaa Allamiunut Akulerutsi-taanermullu ministerip qinnutigisinnaavaa, tamanna suliap paasissutissiissutigi-nissaanut pingaaruteqartutut nalilerneqarpat.«

**15.** § 12-ip kingorna ivertinneqassaaq:

**»§ 12 A.** Nunami allami inunngorsimasup danskisut innuttaassuseqalernissamik qinnuteqaataa, digitalikkut aaqqiissutissat (digitalikkut imminut sullinnermi) ministerip atoqqusai atorlugit Allamiunut Akulerutsitaanermullu ministereqar-fimmut tunniunneqassapput. Qinnuteqaatit digitalikkut imminut sullinnikkut tunniunneqarsimanngitsut Allamiunut Akulerutsitaanermullu ministereqarfimmit itigartitsissutigineqassapput, taamaattorli tak. imm. 2 aamma 3.

*Imm. 2.* Allamiunut Akulerutsitaanermullu ministereqarfik isumaqarpat, pissutsit immikkut ittut atuuttut pissutigalugit digitalikkut imminut sullinnissamik qinnuteqaateqartup atuisinnaanissaa naatsorsuutigineqarsinnaanngitsoq imm. 1 malillugu diigitalimik imminut sullinnissaminngarnit allatut periaaseqarluni qinnuteqaatip tunniunneqarnissaa Allamiunut Akulerutsitaanermullu ministere-qarfiup neqeroorutigissavaa. Allamiunut Akulerutsitaanermullu ministereqarfiup aalajangissavaa qinnuteqaat oqaaseqatigiinni siullerni pineqartoq qanoq iliorluni tunniunneqassanersoq, uani ilanngullugu immersuiffissaq oqaasertalersoriigaq atorlugu tunniunneqassanersoq.

*Imm. 3.* Digitali atorlugu qinnuteqaat anngussimasutut isigineqassaaq, taanna Allamiunut Akulerutsitaanermullu ministereqarfimmi pigineqalersimappat.«

**16.** *§ 13, imm. 6,* atorunnaarsinneqarpoq.

Imm. 7 kingorna imm. 6-nngorpoq.

**§ 2**

*Imm. 1.* Peqqussut atuutilissaaq taassuma Lovtidende-kkut tamanut nalunaarutigineqarnerata aqaguani.

*Imm. 2.* § 1, nr. 1, meeqqanut atuutissanngilaq peqqussutip atuutilersinneqarnera sioqqullugu inunngorsimasunut. Meeqqanut taakkununnga malittarisassat maannamut atuuttut malinneqassapput.

*Imm. 3.* § 1, nr. 10, qinnuteqaatinut uppernarsaatinullu atuutissanngilaq, peqqussutip atuutilersinneqarnera sioqqullugu tunniunneqarsimasunut. Qinnuteqaatinut uppernarsaatinullu taamaattunut malittarisassat maannamut atuuttut malinneqassapput.

*Imm. 4.* § 1, nr. 14 aamma 15 taamaallaat atuutissapput peqqussutip atuutilersinneqarnerata kingornagut tunniunneqarsimasunut.

**§ 3**

Peqqussutit, danskisut innuttaassuseqarneq pillugu inatsit malillugu pilersinne-qarsimasut, Kalaallit Nunaannut aamma atuutissapput.

**§ 4**

*Imm. 1.* Siusinnerusukkut danskisut innuttaassusillit, danskisut innuttaassu-seqarneq pillugu inatsimmi § 7 naapertorlugu danskisut innuttaassuseqarnermik annaasaqarsimasut aamma imm. 2 aamma 3-mi piumasaqaatinik naammassin-nissimasut, peqqussutip atuutilerneraniit ukiut 5-t iluanni tamanna pillugu allakkatigut uppernarsaat rigsombudimut tunniussaqarnermikkut danskisut innuttaassuseqarneq pissarsiarisinnaavaat.

*Imm. 2.* Imm. 1 malillugu uppernarsaat siornatigut danskisut innuttaassuseqar-simasut piffissami danskisut innuttaassuseqarnerup annaaneqarnerata aamma uppernarsaammik tunniussinerup akornanni piumasaqaatitaqanngitsumik kiffaanngissusiiagaanissamut pineqaatissinneqarsimanngitsut tunniussinnaavaat, taamaatorli tak. imm. 3.

*Imm. 3.* Siusinnerusukkut danskisut innuttaassuseqarsimasunut 22 sinnerlugit ukiulinnut nunami allami inunngorssimasunut, danskisut innuttaassuseqarneq pillugu inatsimmi § 8 naapertorlugu 22-inik ukioqalerneranni aalajangiiffigineqar-simanngitsunut aammattaaq piumasaqataavoq pineqartut 22-inik ukioqalinngin-neranni naalagaaffimmi maani najugaqarsimanissaat imaluunniit sivikinnerpaamik katillugit ukiumi 1-mik sivisussusilimmik maani naalagaaffimmiissimanissaat.

*Imm. 4.* Imm. 1 naapertorlugu siusinnerusukkut danskisut innuttaassuseqarsi-masoq upernarsaammik tunniussinermigut innuttaassuseqalersimappat, pine-qartup qitornaa, qitornavissiarilersimasaa ilanngullugu eqqarsaatigalugu aamma innuttaassuseqalissaaq, meeqqap innuttaassuseqalernermit ilanngunneqarsiman-nginnera erseqqissumik taaneqarsimanngippat. Meeqqap danskisut innuttaassu-seqalernissaanut piumasaqaataavoq, nalunaaruteqartup meeraq pillugu angajoq-qaatut oqartussaaqataanissaa aamma meeraq katissimassanngitsoq aamma 18-it inorlugit ukioqassasoq. Meeraq ataatsimoorussamik angajoqqaatut oqartussaaffi-gineqarpat, angajoqqaatut oqartussaassuseqarnermik pigisallip aappaa nalunaa-ruteqarnermigut akuersissaaq, meeqqap nalunaaruteqartoq peqatigalugu innut-taassuseqalernissaanut. Aammattaaq qitornavissiaasumut piumasaqaataavoq, qitornavissiaaneq danskit inatsisaat malillugu atuussinnaassasoq.

**§ 5**

*Imm. 1.* Kinaluunniit innuttaassuseqalernerup nalunaarutigineqarnera pillugu inatsimmi nr. 1661, 20. december 2016-imeersumi tamannaluunniit pillugu ki-ngusinnerusukkut inatsimmi naalagaafinnut allanut tunngatillugu innuttaas-suseqarneq pillugu inatsiseqartitsinikkut aaqqiisoqarnissaanik piumasaqaatita-limmi, aamma aaqqiivigineqarsimanngitsumi ilanngunneqarsimasoq, peqqussutip atuutilerneraniit ukiut 2-t iluanni danskisut innuttaassuseqalissaaq, tak. § 2, tamanna pillugu allakkatigut uppernarsaammik rigsombudimut tunniussinikkut.

*Imm. 2.* Kinaluunniit imm. 1 naapertorlugu uppernarsaatip tunniunneratigut innuttaassuseqalerpat pineqartup qitornaa, qitornavissiaa ilanngullugu innuttaas-suseqalissaaq, innuttaassuseqalernermi meeqqap ilanngunneqannginnissaa erseqqissumik taaneqarsimanngippat. Meeqqap danskisut innuttaassuseqalernis-saanut piumasaqaataavoq, nalunaaruteqartup meeraq pillugu angajoqqaatut oqartussaaqataanissaa aamma meeraq katissimassanngitsoq aamma 18-it inorlugit ukioqassasoq. Meeraq ataatsimoorussamik angajoqqaatut oqartus-saaffigineqarpat, angajoqqaatut oqartussaassuseqarnermik pigisallip aappaa nalunaaruteqarnermigut akuersissaaq, meeqqap nalunaaruteqartoq peqatigalugu innuttaassuseqalernissaanut. Aammattaaq qitornavissiaasumut piumasaqaa-taavoq, qitornavissiaaneq danskit inatsisaat malillugu atuussinnaassasoq.

*Amalienborgimi tunniunneqarpoq, ulloq 24. November 2020*

Kunngisut Atsiorpugut Naqissusiillutalu

MARGRETHE R.

/Inger Støjberg

1. Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakortumilluunniit Savalim-miunut aamma Kalaallit Nunaannut atuutilersinneqarsinnaavoq allannguutit Savalimmiuni aamma Kalaallit Nunaani pissutsit atugassarititaasut malillugit allannguutigitillugit.” [↑](#footnote-ref-1)
2. Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakortumilluunniit Savalim-miunut aamma Kalaallit Nunaannut atuutilersinneqarsinnaavoq allannguutit Savalimmiuni aamma Kalaallit Nunaanni pissutsit atugassarititaasut malillugit allannguutigitillugit.” [↑](#footnote-ref-2)
3. Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakortumilluunniit Savalim-miunut aamma Kalaallit Nunaannut atuutilersinneqarsinnaavoq allannguutit Savalimmiuni aamma Kalaallit Nunaani pissutsit atugassarititaasut malillugit allannguutigitillugit.” [↑](#footnote-ref-3)
4. Aalajangersagaq imatut oqqasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakiisumik ilaannakortumilluunniit Savalimmiunut aamma Kalaallit Nunaannut atuutilersinneqarsinnaavoq allannguutit Savalimmiuni aamma Kalaallit Nunaani pissutsit atugassarititaasut malillugit allannguutigitillugit.” [↑](#footnote-ref-4)
5. Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakortumilluunniit Savalimmiunut aamma Kalaallit Nunaannut atuutilersinneqarsinnaavoq allannguutit Savalimmiuni aamma Kalaallit Nunaani pissutsit atugassarititaasut malillugit allannguutigitillugit.” [↑](#footnote-ref-5)
6. Aalajangersagaq imatut oqaasertaqarpoq: ”Inatsit Savalimmiunut aamma Kalaallit Nunaannut atuutinngilaq, kisianni kunngip peqqussutaatigut tamakkiisumik ilaannakortumilluunniit Savalimmiunut aamma Kalaallit Nunaannut atuutilersinneqarsinnaavoq allannguutit Savalimmiuni aamma Kalaallit Nunaani pissutsit atugassarititaasut malillugit allannguutigitillugit.” [↑](#footnote-ref-6)